سوال کرنا غلط یا صحیح ؟
جب آپ ایک بار کسی کی اتھارٹی عقل و شعور سے فیصلے بعد اپنی مرضی سے تسلیم کر لیتے ہیں تو اس کا ہر حکم ماننا ضروری ہے چاہے حکمت سمجھ آئے یا نہ آئے۔ مگر اس کی حکمت کے بارے میں سوال کرنے سے منع نہیں کیا گیا۔ چنانچہ ابراہیم علیہ السلام سے اللہ سے پوچھا کہ آپ مردوں کو زندہ کیسے کرتے ہیں۔ موسی علیہ السلام کو اللہ نے حکم دیا کہ فرعون کے پاس جاؤ تو انھوں نے عرض کیا کہ مجھے ڈر ہے وہ مجھے قتل کر دیں گے۔ اس پر اللہ نے انھیں یقین دہانی کرائی کہ ایسا نہ ہوگا۔ خواب والے واقعہ میں ابراہیم علیہ السلام کو براہ راست حکم نہیں دیا گیا تھا۔ انھوں نے اپنے طور پر سمجھا کہ خدا بچے کو قربان کرنے کا حکم دے رہا ہے۔ یہ موقع تعمیل کا تھا۔ اس موقع پر سوال عدم فرماں برداری کے زمرے میں آتا۔